El ga partecipà a ła prima guera mondiałe, rivando al grado de magiore e distinguendose par ati de vałor. Iscrito a ła masoneria, el xe sta deputato sociałista dal 1920 al 1925 e presidente del consorsio de ła ferovia Mantova-Peschiera. Famoxo par aver organisà col general Luigi Capello on atentato contro Benito Mussolini el 4 de novenbre 1925, sparando co on'arma de precixion da on belcon de ł'albergo Dragoni davanti el belcon de palazo Chigi da cui a se sarìa afacià el duce. Ł'atentato el xe fałìo, in seguito al tradimento de on conpagno e de na spia che ło fiancava; Zaniboni el xe sta arestà tre ore prima de ł'atentato e condanà par alto tradimento a trent'ani, po' comutà inte el confino a Ponza. El dì dopo a xe sta sìolto el Partio Sociałista Unitario e el quotidiano . Quando che el xe sta łiberà, ł'8 de setenbre 1943 el xe sta ciamà da Badoglio a far parte del governo, ma el ga rifiutà; el xe diventà prima alto comisario par ł'epurasion e po' alto comisario par i profughi e i reduci fin al 1945. El xe sta riełeto deputato del Partio Sociałista Italian fin al 1955 quando el se ga ritirà da ła vita połitega.